የፍላት ስክሪን ቲቪ ሽያጭ ደርቷል 
በብራዚል ከፍተኛ የታክስ ቅናሽ ተደርጎላቸው የተከፈቱ የነ ፓናሶኒክና የነ ሳምሰንግ ፋብሪካዎች፤ ዘንድሮ ከአምናው በእጥፍ የሚበልጥ ቴሌቪዥን አምርተው ለገበያ አቅርበዋል። በአንዲት ከተማ የተተከሉት ፋብሪካዎች፣ ባለፉት ሶስት ወራት ብቻ 5 ሚሊዮን ቴሌቪዥኖች ፈብርከዋል። ለምን? ብራዚል ከቅርብ ጊዜ ወዲህ የኢኮኖሚ እድገቷ ቢደነቃቀፍም፤ ገዢ አይጠፋም... ብራዚላዊያን፤ ለአለም ዋንጫ የሚሆን ገንዘብ ከየትም ብለውያመጣሉ። በእርግጥም፤በየከተማው የሚገኙ ሱፐርማርኬቶችና የኤሌክትሮኒክስ እቃ መሸጫዎች፣ ባለፉት ሶስት ወራት ገበያ እንደደራላቸው ሲኤስ ሞኒተር ዘግቧል።ባለ ሬስቶራንቶች፣ የግድ ተለቅ ያለ ቲቪ (ለምሳሌ የብራዚሉ ኮከብ ኔይማር የሚያስተዋውቀው የፓናሶኒክ ቲቪ) እንደገዙ ገልፀዋል - በ1500 ዶላር። ለመኖሪያ ቤት እየተሸጡ ያሉት ቲቪዎችም ዋጋቸው ቀላል አይደለም - አንድ ሺ ዶላር ገደማ ነው።